Sekali Aku Bahagia

Sekali Aku Bahagia ialah sebuah siri drama televisyen Malaysia 2023 arahan Pali Yahya, dibintangi oleh, Ummi Nazeera, Nabila Huda dan Keith Foo. Siri ini memulakan tayangan perdana di Slot Sakura, TV3 bermula 28 Mac 2023 menggantikan Chinta Arjuna.

Sinopsis 
Aireen dan Naufal adalah adik-beradik. Aireen jatuh cinta dengan Muaz, pekerja di kedai abangnya. Walaupun sudah berkahwin dengan Rania, Muaz telah menikahi Aireen tanpa memberitahu status perkahwinannya. 

Konflik bermula apabila Aireen mendapat tahu tentang rumah tangga Muaz dan Rania yang sudah pun mempunyai seorang anak perempuan. Rania tidak sedar akan kecurangan suaminya. 

Keadaan menjadi lebih rumit kerana Aireen tidak mahu bermadu dan hanya mahu memiliki Muaz untuk diri sendiri. Rania pula kini harus bangkit dan berjuang demi masa depan anaknya.

Pelakon 
 Ummi Nazeera sebagai Rania Farahain
 Nabila Huda sebagai Aireen
 Keith Foo sebagai Muaz
 Azhan Rani sebagai Naufal
 Qistina Raisah sebagai Eli
 Duerra Mitilda sebagai Delisha
 Danish Iskandar sebagai Andre
 Danish Hazriq sebagai Firas
 Meor Mohd sebagai Lan
 Nik Ramly Rejab sebagai Kamil
 Ayu Azlina sebagai Milah

Rujukan 

Drama Melayu 2023